У Вікіпедыі ёсць артыкулы пра іншых асоб з прозвішчам Панцялееў.
**Уладзімір Іванавіч Панцялееў** (15 красавіка 1957, в. Навасёлкі, Бялыніцкі раён, Магілёўская вобласць) — беларускі скульптар.

Біяграфія
---------

Скончыў у 1989 годзе Беларускі тэатральна-мастацкі інстытут. Вучыўся ў А. Анікейчыка. Удзельнік мастацкіх выставак з 1985 года.

Член Беларускага саюза мастакоў з 1991 года. Жыве ў г. Гродна. У 2002—2007 гадах — старшыня Гродзенскай абласной арганізацыі Беларускага саюза мастакоў.

Творчасць
---------

Помнік у гонар 1000-годдзя Ваўкавыска
Працуе ў манументальнай і станковай скульптуры. Матэрыял — бронза, граніт, мармур, дрэва. Асноўныя творы: мемарыяльныя дошкі «У гонар 200-годдзя паўстання Тадэвуша Касцюшкі» (1994), «Паўстанцам 1863 года»[d] (1996), «Прафесар М. Ткачоў» (1993), стэла Алімпійскай славы[d] (2008), памятны знак Давыду Гарадзенскаму (2003), памятны знак воінам-медыкам (2005), памятны знак «Жывёлам — за неацэнны ўнёсак у развіццё медыцынскай навукі» (2008), воіну-інтэрнацыяналісту капітану В. У. Бабко ў СШ № 12 (2009), мемарыяльныя дошкі кампазітару Аляксандру Канстанцінавічу Шыдлоўскаму (2011), Адаму Іосіфавічу Магільніцкаму на будынку абласной пракуратуры (2014), супрацоўнікам камітэта дзяржаўнай бяспекі (2014), гарадскія скульптуры «Гараджанін XVIII стагоддзя»[d] (2007), дэкаратыўна-паркавыя скульптуры «Купідон»[d], «Лебедзі», «Гараднічанка»[d] (усе 2008), дэкаратыўна-паркавая скульптура «Жаба-вандроўніца»[d] (2009), «Пакровы Прасвятой Багародзіцы»[d] (2010), «Дарожны рабочы» (2014); «Ладдзя-насад» (2016) — усе ў г. Гродне; помнік у гонар 1000-годдзя г. Ваўкавыск; памятны знак воінам Савецкай Арміі ў горадзе Іўе (2004); мемарыяльная дошка Валадосю В. Л. у Мастах (2007); кампазіцыі «Ладдзя роспачы» (1994, 2005), «Край, дзе білі крыніцы», «Апантаны» (1991), «Вандроўнік у зорках» (1992), «Адзінота», «Без назвы», «Мадонна», «П’ета» (2002), «Лета» (2002), «Гутарка з месяцам», «Бычок», «Восень» (усе 2004), «Карабель», «Сядзячая», «Натхненне», «Мадэль» (усе 2005).

* Дубовая мемарыяльныя дошка «Паўстанцам 1863 года» на чыгуначным вакзале ГроднаДубовая мемарыяльныя дошка «Паўстанцам 1863 года» на чыгуначным вакзале Гродна
* Гараджанін XVIII стагоддзя (помнік Жыліберу)Гараджанін XVIII стагоддзя (помнік Жыліберу)
* ГараднічанкаГараднічанка
* КупідонКупідон
* Пакровы Прасвятой БагародзіцыПакровы Прасвятой Багародзіцы
* памятны знак Давыду Гарадзенскамупамятны знак Давыду Гарадзенскаму
* Дошка ШыдлоўскамуДошка Шыдлоўскаму

Надмагільныя помнікі: М. А. Багдановічу ў Гродне (1991); Цётцы (А. Пашкевіч) у вёсцы Стары Двор Шчучынскага раёна (1996).

Творы знаходзяцца ў Нацыянальным мастацкім музеі Беларусі, Музеі сучаснага выяўленчага мастацтва ў Мінску, фондах БСМ, Львоўскай карціннай галерэі, Гродзенскім гісторыка-археалагічным музеі і Гродзенскім музеі гісторыі рэлігіі, Нацыянальным гістарычным музеі, Магілёўскім абласным мастацкім музеі імя П. Масленікава, фондах Міністэрства культуры Беларусі, Нацыянальным Полацкім гісторыка-культурным музеі-запаведніку, а таксама ў прыватных калекцыях у краіне і за мяжой.

Узнагароды
----------

Узнагароджаны двума бронзавымі медалямі ВДНГ СССР (1980, 1981), медалём Беларускага саюза мастакоў «За заслугі ў мастацтве» (2007), двойчы лаўрэат прэміі Гродзенскага аблвыканкама «За творчыя дасягненні ў галіне культуры і мастацтва» імя А. Дубко ў намінацыі «Мастак года» па выніках 1999 і 2013 гадоў.

У 2004 годзе ўзнагароджаны Падзячным пісьмом Гродзенскага аблвыканкама. У 2012 годзе заняў першае месца ў конкурсе на скульптуру Святога Юргіса ў горадзе Вяйсіеяй (Літва) і быў узнагароджаны ордэнам Святога Юргіса

Рашэннем гарадскога Савета дэпутатаў ад 9 ліпеня 2009 года № 138 Уладзімір Панцялеяў за высокія дасягненні і значны асабісты ўнёсак у развіццё дэкаратыўнай і манументальнай скульптуры ўнесены ў Кнігу славы горада Гродна

Зноскі
------

1. 1 2 3 4 5 6 7  Панцялееў Уладзімір Іванавіч // Беларускі саюз мастакоў, 1938-1998 = Belarussian union of artists, 1938-1998 : Энцыкл. давед. / Аўт.-склад.: Б.А.Крэпак і інш.. — Мн.: ВТАА «Кавалер Паблішерс», 1998. — 663 с. — 3 000 экз. — ISBN 985-6427-09-6.
2. 1 2 3  Панцялееў Уладзімір Іванавіч
3. 1 2 3 4 5 6 7 8 9  Пантелеев Владимир Иванович

Літаратура
----------

* Панцялееў Уладзімір Іванавіч // Беларускі саюз мастакоў, 1938-1998 = Belarussian union of artists, 1938-1998 : Энцыкл. давед. / Аўт.-склад.: Б.А.Крэпак і інш.. — Мн.: ВТАА «Кавалер Паблішерс», 1998. — 663 с. — 3 000 экз. — ISBN 985-6427-09-6.